মিয়ানমারের এমন কঠোরতায় বাংলাদেশে রোহিঙ্গা শরণার্থীদের ঢল নেমেছে। মিডিয়ার খবর অনুযায়ী, মিয়ানমারের নিরাপত্তা রক্ষাকারী বাহিনীগুলো অতিমাত্রায় শক্তি প্রয়োগ করছে। এতে রোহিঙ্গা গ্রামগুলো থেকে হাজার হাজার মানুষ বাস্তুচ্যুত হচ্ছে। তাদের বাড়িঘর মর্টার ও মেশিন গান দিয়ে ধ্বংস করে দেয়া হচ্ছে। ২০১২ সালে সাম্প্রদায়িক দাঙ্গার পর থেকে রাখাইনে মুসলিম জনগোষ্ঠী ও বৌদ্ধদের মধ্যে দেখা দিয়েছে শিরদাড়ায় শিহরণ সৃষ্টিকারী উত্তেজনা।